## Uredba o unutarnjem ustrojstvu Državne geodetske uprave

### NN 70/2001 (3.8.2001.), Uredba o unutarnjem ustrojstvu Državne geodetske uprave

# VLADA REPUBLIKE HRVATSKE

if !supportEmptyParas endif

1203

Na temelju članka 60. stavaka 1. i 2.
Zakona o sustavu državne uprave (»Narodne novine«, br. 75/93, 48/99, 15/2000,
127/2000 i 59/2001) i članka 34. stavka 1. Uredbe o načelima za unutarnje
ustrojstvo tijela državne uprave (»Narodne novine«, broj 43/2001), Vlada
Republike Hrvatske je na sjednici održanoj 26. srpnja 2001. godine donijela

## UREDBU

### o unutarnjem ustrojstvu Državne geodetske uprave

I. OPĆE ODREDBE

Članak
1.

Ovom
Uredbom uređuje se unutarnje ustrojstvo Državne geodetske uprave - Središnjeg
ureda i područnih ureda (u daljem tekstu: Državna uprava), nazivi unutarnjih
ustrojstvenih jedinica i njihov djelokrug, način upravljanja tim jedinicama,
okvirni broj državnih službenika i namještenika za obavljanje poslova iz nad­ležnosti
tih jedinica i druga pitanja vezana za rad Državne uprave.

Osim
poslova određenih ovom Uredbom, unutarnje ustrojstvene jedinice obavljaju i
druge poslove koje im povjeri ravnatelj.

II. UNUTARNJE USTROJSTVO

Članak
2.

Upravne
i druge poslove iz svog djelokruga Državna uprava obavlja u Središnjem uredu u
Zagrebu i područnim uredima.

Za
obavljanje poslova iz djelokruga Državne uprave u Sre­dišnjem uredu u Zagrebu
ustrojavaju se slijedeće unutarnje ustrojstvene jedinice:

1.
Kabinet ravnatelja

2.
Sektor za pravne i računovodstvene poslove te informacijski sustav

3.
Sektor za topografsku izmjeru i državne zemljovide

4.
Sektor za katastarski sustav

5.
Sektor za državnu izmjeru.

III.
DJELOKRUG UNUTARNJIH USTROJSTVENIH JEDINICA I NAČIN UPRAVLJANJA

1. KABINET RAVNATELJA

Članak 3.

U Kabinetu ravnatelja obavljaju se za
ravnatelja i njegovog zamjenika stručni poslovi koji se odnose na predstavke i
pritužbe građana, poslove unutarnje kontrole, protokolarne poslove, poslove u
svezi odnosa sa sredstvima javnog priopćavanja, poslove vezane uz ostvarivanje
plana i programa aktivnosti ravnatelja i njegova zamjenika, odnose s Vladom
Republike Hrvatske i Hrvatskim saborom, te drugim tijelima središnje upravne
vlasti, poslove osiguranja pravodobnog upućivanja Vladi Republike Hrvatske i
Hrvatskom saboru materijala i dokumenata iz djelokruga Uprave, poslove
prevođenja, poslove u svezi međunarodne suradnje i poslove koji se odnose na
prilagodbu propisima Europske unije te sudjelovanja u međunarodnim projektima,
poslove organiziranja pribavljanja dokumentacije i materijala iz područnih
ureda, poslove izrađivanja i čuvanja zapisnika sa stručnog kolegija i drugih
sastanaka, poslove praćenja izvršenja obveza utvrđenih na stručnom kolegiju te
drugi stručni i administrativni poslovi.

2. SEKTOR ZA PRAVNE I RAČUNOVODSTVENE
POSLOVE TE INFORMACIJSKI SUSTAV

Članak
4.

Sektor
za pravne i računovodstvene poslove te informacijski sustav obavlja upravne,
pravne i opće poslove iz djelokruga Državne uprave koji nisu ovom Uredbom
stavljeni u djelokrug drugih unutarnjih ustrojstvenih jedinica, kadrovske
poslove i poslove vezane uz statusna prava državnih službenika i namještenika,
financijsko-planske poslove, skrbi o zakonitoj primjeni važećih
materijalno-financijskih propisa i racionalnom i svrsishodnom korištenju
sredstava osiguranih u državnom proračunu, obavlja poslove računovodstva,
obavlja poslove koji se odnose na informatizaciju Državne uprave, poslove
koordinacije, uspostavu i održavanje informatičkog sustava Državne uprave i
njegove primjene.

Za
obavljanje poslova Sektora za pravne i računovodstvene poslove te informacijski
sustav ustrojavaju se:

2.1.
Odjel pravnih, općih i kadrovskih poslova

2.1.1.
Pododsjek pravnih i općih poslova

2.1.2.
Pododsjek kadrovskih poslova

2.2.
Odjel financijsko-računovodstvenih poslova

2.3.
Odjel informatičke podrške i vrednovanja i gospodarenja prostornim podacima.

2.1. Odjel pravnih, općih i kadrovskih
poslova

Članak
5.

Odjel
pravnih, općih i kadrovskih poslova obavlja pravne i opće poslove, prati mjere
kadrovske politike i obavlja kadrovske poslove za potrebe Središnjeg i
područnih ureda, obavlja administrativne poslove oko izbora kandidata za državnu
službu i raspored državnih službenika i namještenika, sudjeluje u izradbi,
donošenju i realizaciji planova stručnog usavršavanja, prati statusna prava
djelatnika, njihov rad i promicanje u službi, vodi osobni očevidnik za državne
službenike i namještenike u Državnoj upravi, izrađuje prijedloge nacrta zakona
i drugih propisa iz djelokruga Državne uprave u suradnji s drugim ovlaštenim
ustrojstvenim jedinicama Državne uprave, izrađuje u suradnji s drugim
ustrojstvenim jedinicama ugovore koje sklapa Državna uprava te ih kontrolira,
sudjeluje u pripremi i provođenju javnih natječaja i ostalih nabava sukladno
zakonu, obavlja sve pravne poslove po zahtjevima za izdavanje suglasnosti za
obavljanje djelatnosti, obavlja stručne i tehničke poslove koji se odnose na
pisarnicu, pismohranu, obradu i distribuciju podataka i tekstova, umnožavanja i
distribucije materijala, bavi se, u suradnji s Odjelom financijsko-računovodstvenih
poslova, nabavom osnovnih sredstava, tiskanica, uredskog i sitnog materijala,
oprema poslovne prostorije Državne uprave, obavlja poslove vezane uz korištenje
prometnih sredstava za potrebe Državne uprave, brine o načinu održavanja sredstava
i opreme Državne uprave.

2.1.1. Pododsjek pravnih i općih poslova

Članak 6.

Pododsjek pravnih i općih poslova izrađuje
prijedloge nacrta zakona i drugih propisa iz djelokruga Državne uprave u
suradnji s drugim ustrojstvenim jedinicama Državne uprave, obavlja sve pravne i
administrativne poslove po zahtjevima za izdavanje suglasnosti za obavljanje
poslova, sudjeluje u pripremi i provođenju javnih natječaja, obavlja stručne i
tehničke poslove koji se odnose na pisarnicu, pismohranu, prijepis, umnožavanje
i distribuciju materijala, obavlja poslove vezane uz korištenje prometnih
sredstava, te brine o načinu održavanja sredstava i opreme Državne uprave.

2.1.2. Pododsjek kadrovskih poslova

Članak 7.

Pododsjek kadrovskih poslova obavlja
kadrovske poslove za potrebe Središnjeg i područnih ureda, poslove oko izbora
kandidata za državnu službu i raspoređivanje državnih službenika i
namještenika, vodi osobni očevidnik, prati statusna prava djelatnika, njihov
rad i promicanje u službi, izrađuje, donosi i realizira planove stručnog
usavršavanja državnih službenika.

2.2. Odjel financijsko-računovodstvenih
poslova

Članak 8.

Odjel finacijsko-računovodstvenih poslova
organizira i koordinira rad u obavljanju računovodstvenih poslova sukladno
propisima te brine o zakonitoj primjeni važećih materijalno-financijskih
propisa, izrađuje prijedloge potrebnih sredstava za izvršenje programa i
planova rada, prijedlog predračuna prihoda i rashoda, priprema dokumentaciju za
knjiženje, sastavlja periodične obračune i završni račun, brine o zakonitom,
racionalnom i svrsishodnom korištenju osiguranih sredstava u državnom
proračunu, izrađuje bruto bilance i preglede izvršenja financijskog plana,
obavlja izračun plaće i osobnih naknada službenika i namještenika, obavlja
likvidaciju ulaznih računa te priprema naloge za plaćanje računa, vodi
knjigovodstvo osnovnih sredstava i sitnog inventara, te obavlja i druge poslove
u svezi s financijskim i raču­novodstvenim poslovanjem.

2.3. Odjel informatičke podrške i
vrednovanja i gospodarenja prostornim podacima

Članak 9.

Odjel informatičke podrške i vrednovanja i
gospodarenja prostornim podacima koordinira uspostavu i održavanje informa­tičkog
sustava Državne uprave, prikuplja podatke, evidentira, prati i analizira stanje
i korištenje informatičke opreme, računalnih i komunikacijskih mreža Središnjeg
ureda i područnih ureda Državne uprave, sudjeluje u izradi višegodišnjih i
godišnjih programa, izrađuje godišnji plan rada Odjela na temelju iskazanih
potreba i usvojenih programa, priprema detaljne specifikacije informatičke
opreme koju je potrebno nabaviti kao i izvješće o radu, u suradnji s drugim
ustrojstvenim jedinicama sudjeluje u postupku nabave roba, usluga i radova iz
djelokruga Odjela, priprema prijedloge ugovora kojima se ostvaruje nabava, organizira
isporuku i instalaciju informatičke opreme, organizira održavanje informatičke
opre­me, pruža i organizira stručnu i tehničku podršku pri koriš­tenju opreme
Državne uprave, sudjeluje u organizaciji informa­tičkog obrazovanja, surađuje s
drugim državnim tijelima i institucijama u poslovima iz svog djelokruga,
izrađuje i priprema stručna mišljenja na dostavljene materijale iz svog
djelokruga, vodi nabavu stručne literature i stručnu biblioteku, prati i
analizira stanje u području vrednovanja i gospodarenja prostornim podacima,
prati i predlaže primjenu odgovarajućih međunarodnih iskustava i normi u
vrednovanju i gospodarenju prostornim podacima, priprema i predlaže elemente
cjenovne politike prostornih podataka Državne uprave, prati poslovanje i u
suradnji s drugim nadležnim tijelima štiti proizvode i službene dokumente koje
izdaje Uprava, analizira potrebe i radi na sustavnoj primjeni zajedničkih
informacijskih osnova u svim unutarnjim ustrojstvenim jedinicama, prati
naturalne i financijske pokazatelje korištenja prostornih podataka, obavlja
analizu vrste, svrhe i korisnika prostornih podataka, organizira pripremu i
izradbu kataloga i promidžbenih materijala o prostornim podacima Državne
uprave, provodi marketinške aktivnosti u svrhu promocije korištenja prostornih
podataka i aktivnosti Državne uprave te širenje kruga korisnika, sudjeluje u
suradnji s ostalim unutarnjim ustrojstvenim jedinicama u pronalaženju i
animiranju vanjskih izvora financiranja u cilju prikupljanja i ažuriranja
prostornih podataka.

3. SEKTOR ZA TOPOGRAFSKU IZMJERU I DRŽAVNE
ZEMLJOVIDE

Članak
10.

Sektor
za topografsku izmjeru i državne zemljovide obavlja upravne i stručne poslove
na provođenju topografske izmjere i izradbe državnih zemljovida i vođenju
topografsko-kartografskih baza podataka, sudjeluje u izradi višegodišnjih i
godišnjih programa, izrađuje godišnji plan rada i izvješće o radu, obavlja
poslove vezane uz gospodarenje topografsko-kartografskom građom, poslove
provedbe fotogrametrijskog snimanja i formiranja baza aerofotogrametrijskih
snimaka i satelitskih scena, poslove vezane uz geodetske radove za posebne
potrebe, te vodi dokumentaciju vezanu uz izradbu državnih zemljovida i provedbu
aerofotogrametrijskih snimanja.

Za
obavljanje poslova Sektora za topografsku izmjeru i državne zemljovide
ustrojavaju se:

3.1.
Odjel fotogrametrije i daljinskog pronicanja

3.2.
Odjel kartografije

3.1. Odjel fotogrametrije i daljinskog
pronicanja

Članak
11.

Odjel
fotogrametrije i daljinskog pronicanja sudjeluje u iz­rad­bi višegodišnjih i
godišnjih programa, izrađuje godišnji plan rada Odjela i izvješće o radu,
obavlja poslove planiranja, provedbe i dokumentiranja fotogrametrijskog
snimanja, izdaje odobrenja za snimanje iz zraka, sudjeluje u komisijskom
pregledu zračnih snimaka, prati radnje u fazi izradbe aerofotogrametrijskog
materijala i vrši kontrolu kvalitete i ovjeru zaprimljenih fotomaterijala, vodi
i održava aerofotogrametrijske materijale u analognom i digitalnom obliku,
obavlja poslove prevođenja fotomaterijala u digitalni oblik, arhivira i izdaje
po zahtjevima fotomaterijal, izdaje odobrenja za korištenje
aerofotogrametrijskih materijala (filmova, dijapozitiva, fotoskica, kontakt
kopija), formira i vodi baze podataka, u suradnji s ostalim ustrojstvenim
jedinicama sudjeluje u postupku nabave roba, usluga i radova iz djelokruga
Odjela, ovjerava zaprimljeni i pregledani foto-materijal, pribavlja satelitske
scene, pohranjuje fotogrametrijske projektne podloge u arhiv, surađuje s drugim
tijelima državne vlasti i međunarodnim udrugama.

3.2. Odjel
kartografije

Članak 12.

Odjel kartografije sudjeluje u izradbi
višegodišnjih i godiš­njih programa, izrađuje godišnji plan rada Odjela i
izvješće o radu, obavlja poslove kartografske obrade i održavanja državnih
kartografskih izvornika, izrađuje, uspostavlja i održava
topografsko-kartografske baze podataka, uspostavlja, vodi i pohranjuje
topografsko-kartografsku nakladu u svim oblicima uz gospodarenje istom, obavlja
sve poslove vezane uz uspostavljanje, izradbu i vođenje preglednih zemljovida,
poslove pripreme, obrade i distribucije istih,

obavlja stručni nadzor i kontrolu
kvalitete nad radovima na topografskoj izmjeri i izradbi zemljovida, obavlja
poslove vezane uz geodetske radove za posebne potrebe, skenira, geokodira i
vektorizira stare kartografske i katastarske izvornike, u suradanji s drugim
ustrojstvenim jedinicama sudjeluje u postupku nabave ro­ba, usluga i radova iz
djelokruga Odjela, surađuje s drugim tijelima državne vlasti i međunarodnim
udrugama.

4. SEKTOR ZA KATASTARSKI SUSTAV

Članak 13.

Sektor za katastarski sustav prati i
nadzire stanje na području katastra zemljišta, katastra nekretnina, katastra
vodova i registra prostornih jedinica, priprema stručne podloge i rješenja za
izradbu zakonskih i drugih propisa iz svog djelokruga te daje stručne naputke,
mišljenja i objašnjenja za provedbu tih propisa, izrađuje prijedloge
višegodišnjih i godišnjih programa iz svog djelokruga, izrađuje godišnji plan
rada i izvješće o radu, rješava upravne stvari u drugom stupnju, provodi
upravni i stručni nadzor nad radom područnih ureda za katastar te vodi
središnji registar prostornih jedinica i druge evidencije koje se odnose na
katastarsku izmjeru, katastarske operate i katastar vodova.

Za obavljanje poslova Sektora za
katastarski sustav ustrojavaju se:

4.1. Odjel katastarskih izmjera i posebnih
registara

4.1.1. Pododsjek katastarskih izmjera

4.1.2. Pododsjek posebnih registara

4.2. Odjel izradbe i održavanja
katastarskih operata

4.2.1. Pododsjek za katastarske operate

4.2.2. Pododsjek postupanja u drugom
stupnju

4.1. Odjel katastarskih izmjera i posebnih
registara

Članak
14.

Odjel
katastarskih izmjera i posebnih registara priprema i predlaže godišnje i
višegodišnje programe provođenja katastarskih izmjera i uvođenja registra
prostornih jedinica, izrađuje godišnji plan rada Odjela i izvješće o radu,
obavlja poslove vezane uz određivanje katastarskih prostornih jedinica, prati i
analizira stanje na provođenju komasacija i drugih zahvata u prostoru u okviru
kojih se provodi osnivanje katastra nekretnina, priprema i predlaže programe
prikupljanja i obrađivanja podataka o načinu uporabe zemljišta, u suradnji s
drugim ustrojstvenim jedinicama sudjeluje u postupku nabave roba, usluga i
ustupanju radova iz djelokruga Odjela, sudjeluje u ugovaranju radova na
katastarskim izmjerama te ugovaranju izradbe katastarskih elaborata u sklopu
komasacijskih i drugih postupaka kao i radova na uvođenju registra prostornih
jedinica, sudjeluje u nadzoru nad izvođenjem katastarskih izmjera, izradbom
katastarskih elaborata i prikupljanja i obrađi­vanja podataka o načinu uporabe
zemljišta, izrađuje izvješća o realizaciji godišnjih i višegodišnjih programa
iz svog područja, sudjeluje u pripremi stručnih podloga za izradbu zakonskih i
drugih propisa iz područja katastra nekretnina, priprema podloge za stručna
tumačenja, mišljenja i naputke za provođenje katastarskih izmjera i izradbu
katastarskih elaborata, prati, analizira i nadzire stanje na području registra
prostornih jedinica izvornih evidencija naselja, ulica i kućnih brojeva,
predla‚e mjere za unapređenje ovih evidencija, izrađuje nacrte akata kojima se
područni registri prostornih jedinica stavljaju u primjenu, vodi središnji
registar prostornih jedinica, provodi stručni nadzor nad održavanjem područ­nih
registara prostornih jedinica, priprema stručne podloge i rješenja za izradbu
zakonskih i drugih propisa iz oblasti registra prostornih jedinica i izvornih
evidencija naselja, ulica i kućnih brojeva i sudjeluje u izradbi tih propisa,
prati, analizira, nadzire i predlaže mjere za unapređenje katastra vodova,
provodi stručni nadzor nad izradbom i održavanjem katastra vodova, priprema
stručne podloge za izradbu zakonskih i drugih propisa iz oblasti katastra
vodova, te daje stručna tumačenja, mišljenja i naputke za primjenu propisa koji
se odnose na katastar vodova.

4.1.1. Pododsjek katastarskih izmjera

Pododsjek katastarskih izmjera priprema i
predlaže godišnje i višegodišnje programe provođenja katastarskih izmjera, izrađuje
godišnji plan rada i izvješće o radu, izrađuje nacrte akata kojima se određuju
područja i imena katastarskih općina i katastarskih područja na moru, prati i
analizira stanje na provođenju komasacija i drugih zahvata u prostoru u okviru
kojih se provodi osnivanje katastra nekretnina, priprema i predlaže programe
prikupljanja i obrađivanja podataka o načinu uporabe zemljišta, u suradnji s
drugim ustrojstvenim jedinicama sudjeluje u postupku nabave roba, usluga i
ustupanju radova iz djelokruga Pododsjeka, sudjeluje u ugovaranju radova na
katastarskim izmjerama te ugovaranju izradbe katastarskih elaborata u sklopu
komasacijskih i drugih postupaka, sudjeluje u nadzoru nad izvođenjem
katastarskih izmjera, izradbom katastarskih elaborata i prikupljanja i obrađi­vanja
podataka o načinu uporabe zemljišta, preuzima i ovjerava katastarske elaborate
i vodi evidenciju izrađenih katastarskih elaborata, izrađuje izvješća o
realizaciji godišnjih i višegodišnjih programa iz svog područja, sudjeluje u
pripremi stručnih podloga za izradbu zakonskih i drugih propisa iz područja
katastra nekretnina, priprema podloge za stručna tumačenja, mišljenja i naputke
za provođenje katastarskih izmjera i izradbu katastarskih elaborata.

4.1.2. Pododsjek posebnih registara

Članak 15.

Pododsjek posebnih registara priprema i
predlaže godišnje i višegodišnje programe uvođenja registra prostornih jedinica
i njegovog podizanja na višu tehnološku razinu, izrađuje godišnji plan rada i
izvješće o radu, u suradnji s drugim ustrojstvenim jedinicama sudjeluje u
postupku nabave roba, usluga i ustupanju radova iz djelokruga Pododsjeka,
sudjeluje u ugovaranju radova na uvođenju registra prostornih jedinica,
sudjeluje u nadzoru nad izvođenjem tih radova, izrađuje izvješća o realizaciji
godišnjih i višegodišnjih programa iz svog područja, prati, analizira i nadzire
stanje na području registra prostornih jedinica, izvornih evidencija naselja,
ulica i kućnih brojeva, predlaže mjere za unapređenje ovih evidencija, izrađuje
nacrte akata kojima se područni registri prostornih jedinica stavljaju u
primjenu, vodi središnji registar prostornih jedinica, provodi stručni nadzor
nad održavanjem područ­nih registara prostornih jedinica, priprema stručne
podloge i rješenja za izradbu zakonskih i drugih propisa iz oblasti registra
prostornih jedinica i izvornih evidencija naselja, ulica i kućnih brojeva i
sudjeluje u izradbi tih propisa, prati, analizira, nadzire i predlaže mjere za
unapređenje katastra vodova, provodi stručni nadzor nad izradbom i održavanjem
katastra vodova, priprema stručne podloge za izradbu zakonskih i drugih propisa
iz oblasti katastra vodova, te daje stručna tumačenja, mišljenja i naputke za
primjenu propisa koji se odnose na katastar vodova.

4.2. Odjel izradbe i održavanja
katastarskih operata

Članak 16.

Odjel izradbe i održavanje katastarskih
operata prati, analizira i nadzire stanje na području katastra zemljišta i
katastra nekretnina, predlaže mjere za unapređenje katastra, priprema i predlaže
godišnje i višegodišnje programe na unapređenju katastra i njegovom podizanju
na višu tehnološku razinu, izrađuje godišnji plan rada i izvješće o radu,
priprema podatke za ugovaranje radova na realizaciji programa te sudjeluje u
ugovaranju tih radova, vrši nadzor nad obavljanjem tih radova, preuzima katastarske
operate te izrađuje nacrte akata kojima se katastarski operati stavljaju u
primjenu, vodi evidenciju o katastarskim operatima, provodi upravni i stručni
nadzor nad održavanjem katastarskih operata te rješava u drugom stupnju,
priprema stručne podloge i rješenja za izradbu zakonskih i drugih propisa iz
oblasti katastra i sudjeluje u izradbi tih propisa, priprema podloge za stručna
tumačenja, mišljenja i naputke za primjenu tih propisa.

4.2.1. Pododsjek za katastarske operate

Članak
17.

Pododsjek
za katastarske operate prati, analizira i nadzire sta­nje na području katastra
zemljišta i katastra nekretnina, predlaže mjere za unapređenje katastra,
priprema i predlaže godišnje i višegodišnje programe na unapređenju katastra i
njegovom podizanju na višu tehnološku razinu, izrađuje godišnji plan rada i
izvješće o radu, priprema podatke za ugovaranje radova na realizaciji tih
programa te sudjeluje u ugovaranju tih radova, vrši nadzor nad obavljanjem tih
radova, preuzima katastarske operate, te izrađuje nacrte akata kojima se
katastarski operati stavljaju u primjenu, vodi evidenciju o katastarskim
operatima, provodi stručni nadzor nad održavanjem katastarskih operata,
priprema stručne podloge i rješenja za izradbu zakonskih i drugih propisa iz
oblasti katastra i sudjeluje u izradbi tih propisa, priprema podloge za stručna
tumačenja, mišljenja i naputke za primjenu tih propisa.

4.2.2. Pododsjek postupanja u drugom
stupnju

 Članak
18.

Pododsjek postupanja u drugom stupnju
prati, analizira i nadzire stanje na području katastra zemljišta i katastra
nekretnina, izrađuje godišnji plan rada i izvješće o radu, obavlja poslove
upravnog nadzora nad održavanjem katastarskih operata, rješava upravne stvari u
drugom stupnju, priprema stručne podloge i rješenja za izradbu zakonskih i
drugih propisa iz oblasti katastra i sudjeluje u izradbi tih propisa, priprema
podloge za stručna tumačenja, mišljenja i naputke za primjenu tih propisa.

5. SEKTOR ZA DRŽAVNU IZMJERU

Članak 19.

Sektor za državnu izmjeru sudjeluje u
izradi višegodišnjih i godišnjih programa, izrađuje godišnji plan rada i
izvješće o radu, obavlja upravne i stručne poslove na uspostavi, održavanju i
stalnoj kontroli polja stalnih geodetskih točaka, uspostavlja i vodi baze
podataka stalnih geodetskih točaka, izrađuje programe aktivnosti obilježavanja,
označavanja i izmjere državne granice sukladno odredbama o izvršenju ugovornih
obveza, vodi evidenciju dr­žavne granice, obavlja koordinacijske poslove u
svezi međuna­rodne suradnje.

Za obavljanje poslova Sektora za državnu
izmjeru ustrojavaju se:

5.1. Odjel osnovnih geodetskih radova

5.2. Odjel državne granice i geodetske
inspekcije

*5.1. Odjel osnovnih geodetskih radova*

Članak 20.

Odjel osnovnih geodetskih radova sudjeluje
u izradi više­godišnjih i godišnjih programa, izrađuje godišnji plan rada i
izvješće o radu Odjela, vodi poslove na uspostavi i održavanju polja stalnih
geodetskih točaka, obavlja stalnu kontrolu polja stalnih geodetskih točaka, te
određuje parametre transformacije iz­među državnog geodetskog prostornog sustava
i drugih referentnih sustava (nacionalnih ili globalnih), vodi poslove na
uspostavi i održavanju sustava za određivanje položaja na trajnoj osnovi za
potrebe navigacije (permanentne stanice), istraživanje oblika Zemlje,
geofizička i gravimetrijska mjerenja, poslove na uspostavljanju i održavanju
nivelmanskih mreža, povezivanju s pravnim osobama koje se bave osnovnim
geodetskim radovima, uspostavlja katalog i baze podataka stalnih geodetskih
točaka s atributom pripadnosti, izdaje podatke stalnih geodetskih točaka u
digitalnom obliku, obavlja stručni nadzor nad osnovnim geodetskim radovima, u
suradnji s drugim ustrojstvenim jedinicama sudjeluje u postupku nabave roba,
usluga i ustupanju radova iz djelokruga Odjela, surađuje s drugim tijelima državne
vlasti i međunarodnim udrugama.

5.2. Odjel državne granice i geodetske
inspekcije

Članak
21.

Odjel
državne granice i geodetske inspekcije vodi evidenciju državne granice,
izrađuje višegodišnje i godišnje programe aktivnosti obilježavanja, označavanja
i izmjere državne granice sukladno odredbama o izvršenju ugovornih obveza,
izrađuje godišnji plan rada Odjela, koordinira poslove obnove i održavanja ozna­čene
državne granice, u suradnji s drugim ustrojstvenim jedinicama sudjeluje u
postupku nabave roba, usluga i ustupanju radova iz djelokruga Odjela, provodi
stručni nadzor nad ugovorenim poslovima, skrbi o dokumentaciji državne granice,
prati aktivnosti koje se odnose na pripremu međunarodnih ugovora o državnim
granicama između Republike Hrvatske i susjednih država, surađuje s tijelima
vlasti nadležnim za razgra­ničenje i uređivanje državne gra­nice, obavlja
stručne i tehničke poslove pri sklapanju među­narodnih ugovora o državnim
granicama, priprema stručne podloge i sudjeluje u izradbi upita i stručnih
mišljenja za obavljanje poslova iz nadležnosti Odjela, obavlja koordinacijske
poslove u svezi međunarodne suradnje, sudjeluje u međunarodnim projektima od
interesa za Republiku Hrvatsku, priprema godišnja izvješća o izvršenim radovima
vezanim uz državnu granicu, obavlja inspekcijske i druge stručne poslove koji
se odnose na nadzor provedbe propisa i način rada fizičkih i pravnih osoba koje
su ovlaštene obavljati poslove državne izmjere i katastra nekretnina, nadzor
nad obavljanjem geodetskih poslova lokalne samouprave, izrađuje izvješća o
obavljenom nadzoru i poduzetim mjerama, izrađuje upute za rad geodetskih
inspektora, pruža stručnu pomoć te priprema prijedloge za brisanje iz
odgovarajućih registara djelatnosti za koje pravna ili fizička osoba ne
ispunjava propisane uvjete te izrađuje godišnji plan rada i izvješće o njegovom
ostvarenju.

IV. PODRUČNI UREDI ZA KATASTAR

Članak 22.

Za obavljanje upravnih i stručnih poslova
na vođenju katastra zemljišta, osnivanju i vođenju katastra nekretnina,
osnivanju i vođenju područnih registara prostornih jedinica, pregledu i potvr­đivanju
parcelacijskih i geodetskih elaborata, izdavanju podataka iz katastra zemljišta
i katastra nekretnina i područnih registara prostornih jedinica, vođenju brige
o stanju oznaka državne izmjere i katastra nekretnina, rješavanju upravnih
stvari u prvom stupnju, praćenju i koordiniranju rada ispostava, osiguravanju
jedinstvenog postupanja u osnivanju i održavanju katastra nekretnina,
prikupljanju i obradi podataka na razini županije te izvještavanju Sre­dišnjeg
ureda, pripremanju prijedloga planova rada i izvještaja o radu područnog ureda,
planiranju informatizacije i uspostav­ljanju informatičke podrške za potrebe
područnog ureda, nepos­red­noj suradnji s nadležnim zemljišnoknjižnim sudovima,
suradnji s lokalnom i područnom (regionalnom) samoupravom na obavljanju poslova
državne izmjere i katastra nekretnina, suradnji u nadzoru poslova koji se
obavljaju u upravnim tijelima jedinica lokalne samouprave nadležnim za
geodetske poslove, prikupljanju podataka potrebnih za procjenu vrijednosti
štete nastale obavljanjem poslova državne izmjere i katastra nekretnina u
Državnoj upravi se, kao unutarnje ustrojstvene jedinice izvan sjedišta,
ustrojavaju:

- Područni ured za katastar Zagreb sa dva
odjela od kojih Odjel za katastar nekretnina ima Ispostavu-Odsjek za katastar
nekret­nina u Dugom Selu, Ispostavu-Odsjek za katastar nekretnina u Ivanić
Gradu, Ispostavu-Odsjek za katastar nekretnina u Jastrebarskom,
Ispostavu-Odsjek za katastar nekretnina u Samoboru s dva pododsjeka,
Ispostavu-Pododsjek za katastar nekretnina u Svetom Ivanu Zelini,
Ispostavu-Odsjek za katastar nekretnina u Velikoj Gorici s dva pododsjeka,
Ispostavu-Odsjek za katastar nekretnina u Vrbovcu i Ispostavu-Odsjek za
katastar nekretnina u Zaprešiću s dva podosjeka.

- Područni ured za katastar Krapina sa dva
odjela. Područni ured za katastar Krapina ima Ispostavu u Donjoj Stubici koja
se ustrojava kao Odsjek za katastar nekretnina, Ispostavu u Klanjcu koja se
ustrojava kao Odsjek za katastar nekretnina, Ispostavu u Pregradi koja se
ustrojava kao Odsjek za katastar nekretnina, Ispostavu u Zaboku koja se
ustrojava kao Odsjek za katastar nekretnina i Ispostavu u Zlataru koja se
ustrojava kao Odsjek za katastar nekretnina.

- Područni ured za katastar Sisak sa dva
odjela kojem se u Odjelu za katastarski sustav i informatičku podršku i u
Odjelu za katastar nekretnina ustrojavaju po dva pododsjeka. Područni ured za
katastar Sisak ima Ispostavu u Dvoru koja se ustrojava kao Pododsjek za
katastar nekretnina, Ispostavu u Glini koja se ustrojava kao Odsjek za katastar
nekretnina, Ispostavu u Hrvatskoj Kostajnici koja se ustrojava kao Pododsjek za
katastar nekretnina, Ispostavu u Kutini koja se ustrojava kao Odsjek za
katastar nekretnina, Ispostavu u Novskoj koja se ustrojava kao Odsjek za
katastar nekretnina, Ispostavu u Petrinji koja se ustrojava kao Odsjek za
katastar nekretnina i Ispostavu u Topuskom koja se ustrojava kao Odsjek za
katastar nekretnina.

- Područni ured za katastar Karlovac sa
dva odjela. Područni ured za katastar Karlovac ima Ispostavu u Dugoj Resi koja
se ustrojava kao Odsjek za katastar nekretnina, Ispostavu u Ogulinu koja se
ustrojava kao Odsjek za katastar nekretnina, Ispostavu u Ozlju koja se
ustrojava kao Pododsjek za katastar nekretnina, Ispostavu u Slunju koja se
ustrojava kao Pododsjek za katastar nekretnina i Ispostavu u Vojniću koja se
ustrojava kao Odjeljak za katastar nekretnina.

-
Područni ured za katastar Varaždin sa dva odjela kojem se u Odjelu za katastar
nekretnina ustrojavaju dva pododsjeka. Područni ured za katastar Varaždin ima
Ispostavu u Ivancu koja se ustrojava kao Odsjek za katastar nekretnina s dva
pododsjeka, Ispostavu u Ludbregu koja se ustrojava kao Pododsjek za katastar
nekretnina i Ispostavu u Novom Marofu koja se ustrojava kao Odsjek za katastar
nekretnina.

-
Područni ured za katastar Koprivnica sa dva odjela kojem se u Odjelu za
katastar nekretnina ustrojavaju dva pododsjeka. Područni ured za katastar
Koprivnica ima Ispostavu u Đurđevcu koja se ustrojava kao Pododsjek za katastar
nekretnina s dva odjeljka i Ispostavu u Križevcima koja se ustrojava kao
Pododsjek za katastar nekretnina s dva odjeljka.

-
Područni ured za katastar Bjelovar sa dva odjela kojem se u Odjelu za katastar
nekretnina ustrojavaju dva pododsjeka. Područni ured za katastar Bjelovar ima
Ispostavu u Čazmi koja se ustrojava kao Odsjek za katastar nekretnina,
Ispostavu u Daruvaru koja se ustrojava kao Odsjek za katastar nekretnina,
Ispostavu u Garešnici koja se ustrojava kao Odsjek za katastar nekretnina i
Ispostavu u Grubišnom Polju koja se ustrojava kao Odsjek za katastar
nekretnina.

-
Područni ured za katastar Rijeka sa dva odjela kojem se u Odjelu za katastarski
sustav i informatičku podršku i u Odjelu za katastar nekretnina ustrojavaju po
dva odsjeka. Područni ured za katastar Rijeka ima Ispostavu u Cresu koja se
ustrojava kao Odjeljak za katastar nekretnina, Ispostavu u Crikvenici koja se
ustrojava kao Odsjek za katastar nekretnina, Ispostavu u Čabru koja se
ustrojava kao Odjeljak za katastar nekretnina, Ispostavu u Delnicama koja se
ustrojava kao Pododsjek za katastar nekretnina, Ispostavu u Krku koja se
ustrojava kao Odjeljak za katastar nekretnina, Ispostavu u Malom Lošinju koja
se ustrojava kao Pododsjek za katastar nekretnina, Ispostavu u Opatiji koja se
ustrojava kao Odsjek za katastar nekretnina, Ispostavu u Rabu koja se ustrojava
kao Pododsjek za katastar nekretnina i Ispostavu u Vrbovskom koja se ustrojava
kao Pododsjek za katastar nekretnina.

-
Područni ured za katastar Gospić sa dva odjela. Područni ured za katastar
Gospić ima Ispostavu u Donjem Lapcu koja se ustrojava kao Odjeljak za katastar
nekretnina, Ispostavu u Lovincu u kojoj su samostalni izvršitelji, Ispostavu u
Korenici koja se ustrojava kao Odjeljak za katastar nekretnina, Ispostavu u
Novalji koja se ustrojava kao Odjeljak za katastar nekretnina, Ispostavu u
Otočcu koja se ustrojava kao Odsjek za katastar nekretnina i Ispostavu u Senju
koja se ustrojava kao Odsjek za katastar nekretnina.

Područni
ured za katastar Virovitica sa dva odjela. Područni ured za katastar Virovitica
ima Ispostavu u Orahovici koja se ustrojava kao Odsjek za katastar nekretnina,
Ispostavu u Pitomači koja se ustrojava kao Odjeljak za katastar nekretnina i
Ispostavu u Slatini koja se ustrojava kao Odsjek za katastar nekretnina.

-
Područni ured za katastar Požega sa dva odjela kojem se u Odjelu za katastar
nekretnina ustrojavaju dva pododsjeka. Područni ured za katastar Požega ima
Ispostavu u Pakracu koja se ustrojava kao Odsjek za katastar nekretnina.

- Područni ured za katastar Slavonski Brod
sa dva odjela kojem se u Odjelu za katastarski sustav i informatičku podršku i
u Odjelu za katastar nekretnina ustrojavaju po dva pododsjeka. Područni ured za
katastar Slavonski Brod ima Ispostavu u Novoj Gradišci koja se ustrojava kao
Odsjek za katastar nekretnina s dva pododsjeka.

- Područni ured za katastar Zadar sa dva
odjela kojem se u Odjelu za katastarski sustav i informatičku podršku i u
Odjelu za katastar nekretnina ustrojavaju po dva odsjeka. Područni ured za
katastar Zadar ima Ispostavu u Benkovcu koja se ustrojava kao Pododsjek za
katastar nekretnina, Ispostavu u Biogradu na moru koja se ustrojava kao
Pododsjek za katastar nekretnina s dva odjeljka, Ispostavu u Gračacu koja se
ustrojava kao Pododsjek za katastar nekretnina, Ispostavu u Obrovcu koja se
ustrojava kao Pododsjek za katastar nekretnina i Ispostavu u Pagu koja se
ustrojava kao Pododsjek za katastar nekretnina.

- Područni ured za katastar Osijek sa dva
odjela kojem se u Odjelu za katastarski sustav i informatičku podršku
ustrojavaju dva pododsjeka, a u Odjelu za katastar nekretnina dva odsjeka.
Područni ured za katastar Osijek ima Ispostavu u Belom Manastiru koja se
ustrojava kao Odsjek za katastar nekretnina s dva pododsjeka, Ispostavu u
Donjem Miholjcu koja se ustrojava kao Odsjek za katastar nekretnina, Ispostavu
u Đakovu koja se ustrojava kao Odsjek za katastar nekretnina s dva pododsjeka,
Ispostavu u Našicama koja se ustrojava kao Odsjek za katastar nekretnina i
Ispostavu u Valpovu koja se ustrojava kao Odsjek za katastar nekretnina s dva
pododsjeka.

- Područni ured za katastar Šibenik sa dva
odjela kojem se u Odjelu za katastarski sustav i informatičku podršku i u
Odjelu za katastar nekretnina ustrojavaju po dva pododsjeka. Područni ured za
katastar Šibenik ima Ispostavu u Drnišu koja se ustrojava kao Odsjek za
katastar nekretnina i Ispostavu u Kninu koja se ustrojava kao Odsjek za
katastar nekretnina.

-
Područni ured za katastar Vukovar sa dva odjela kojem se u Odjelu za katastar
nekretnina ustrojavaju dva pododsjeka. Područni ured za katastar Vukovar ima Ispostavu
u Iloku u kojoj je samostalni izvršitelj, Ispostavu u Vinkovcima koja se
ustrojava kao Odsjek za katastar nekretnina s dva pododsjeka i Ispostavu u Županji
koja se ustrojava kao Odsjek za katastar nekretnina s dva pododsjeka.

-
Područni ured za katastar Split sa dva odjela kojem se u Odjelu za katastarski
sustav i informatičku podršku i Odjelu za katastar nekretnina ustrojavaju po
dva odsjeka. Područni ured za katastar Split ima Ispostavu u Hvaru koja se
ustrojava kao Odjeljak za katastar nekretnina, Ispostavu u Imotskom koja se
ustrojava kao Pododsjek za katastar nekretnina s dva odjeljka, Ispostavu u
Kaštel Sućurcu koja se ustrojava kao Pododsjek za katastar nekretnina s dva
odjeljka, Ispostavu u Makarskoj koja se ustrojava kao Odsjek za katastar nekretnina,
Ispostavu u Omišu koja se ustrojava kao Odsjek za katastar nekretnina,
Ispostavu u Sinju koja se ustrojava kao Odsjek za katastar nekretnina s dva
pododsjeka, Ispostavu u Solinu koja se ustrojava kao Odsjek za katastar
nekretnina, Ispostavu u Starom Gradu koja se ustrojava kao Pododsjek za
katastar nekretnina s dva odjeljka, Ispostavu u Supetru koja se ustrojava kao
Odsjek za katastar nekretnina, Ispostavu u Trogiru koja se ustrojava kao Odsjek
za katastar nekretnina s dva pododsjeka, Ispostavu u Visu koja se ustrojava kao
Odjeljak za katastar nekretnina i Ispostavu u Vrgorcu koja se ustrojava kao
Pododsjek za katastar nekretnina.

- Područni ured za katastar Pazin sa dva
odjela kojem se u Odjelu za katastarski sustav i informatičku i Odjelu za katastar
nekretnina ustrojavaju po dva odsjeka. Područni ured za katastar Pazin ima
Ispostavu u Bujama koja se ustrojava kao Odsjek za katastar nekretnina,
Ispostavu u Buzetu koja se ustrojava kao Odjeljak za katastar nekretnina,
Ispostavu u Labinu koja se ustrojava kao Odsjek za katastar nekretnina,
Ispostavu u Poreču koja se ustrojava kao Odsjek za katastar nekretnina,
Ispostavu u Puli koja se ustrojava kao Odsjek za katastar nekretnina i
Ispostavu u Rovinju koja se ustrojava kao Odsjek za katastar nekretnina.

- Područni ured za katastar Dubrovnik sa
dva odjela kojem se u Odjelu za katastar nekretnina ustrojavaju dva odsjeka.
Područni ured za katastar Dubrovnik ima Ispostavu u Blatu koja se ustrojava kao
Pododsjek za katastar nekretnina, Ispostavu u Korčuli koja se ustrojava kao
Odsjek za katastar nekretnina, Ispostavu u Metkoviću koja se ustrojava kao
Odsjek za katastar nekretnina i Ispostavu u Pločama koja se ustrojava kao
Odsjek za katastar nekretnina.

- Područni ured za katastar Čakovec sa dva
odjela kojem se u Odjelu za katastarski sustav i informatičku podršku i Odjelu
za katastar nekretnina ustrojavaju po dva pododsjeka. Područni ured za katastar
Čakovec ima Ispostavu u Prelogu koja se ustrojava kao Odsjek za katastar
nekretnina.

Članak 23.

Radi učinkovitog obavljanja poslova i
zadaća područnih ureda Državne uprave u područnim uredima ustrojavaju se dva
odjela i to:

- Odjel za katastarski sustav i
informatičku podršku i

- Odjel za katastar nekretnina.

Članak 24.

U Odjelu za katastarski sustav i
informatičku podršku obavljaju se poslovi vezani uz katastarske izmjere koje
obavlja područni ured, poslovi održavanja dopunskih polja stalnih geodetskih
točaka, poslovi vezani uz županijski registar prostornih jedinica, poslovi pružanja
usluga građanima i pravnim osobama, prati i koordinira obavljanje ovih poslova
u ispostavama, osigurava jedinstveno postupanje u osnivanju katastra
nekretnina, obavljaju poslovi planiranja informatizacije i uspostavljanja infor­matičke
podrške radu područnog ureda i njegovih ispostava, prikupljaju i održavaju
podaci na razini županije i o njima obavještava Središnji ured, te pripremaju
prijedlozi planova rada kao i izvješća o radu područnih ureda.

Kada
se u Odjelu za katastarski sustav i informatičku podršku ustrojavaju unutarnje
ustrojstvene jedinice (odsjeci ili pododsjeci) one se ustrojavaju kao:

-
Odsjek ili pododsjek za katastarski sustav i

-
Odsjek ili pododsjek za informatičku podršku.

Članak
25.

 U Odsjeku ili pododsjeku za katastarski
sustav obavljaju se poslovi vezani uz katastarske izmjere koje obavlja područni
ured, poslovi održavanja dopunskih polja stalnih geodetskih točaka, poslovi
vezani uz županijski registar prostornih jedinica, poslovi pružanja usluga
građanima i pravnim osobama, prati i koordinira obavljanje ovih poslova u
ispostavama, osigurava jedinstveno postupanje u osnivanju katastra nekretnina,
te pripremaju prijedlozi planova rada kao i izvješća o radu područnih ureda.

Članak 26.

U Odsjeku ili pododsjeku za informatičku
podršku obavljaju se poslovi planiranja informatizacije i uspostavljanja
informatičke podrške radu područnog ureda i njegovih ispostava, prikupljaju i
održavaju podaci na razini županije i o njima obavještava Središnji ured,
koordinira obavljanje ovih poslova u ispostavama te pripremaju prijedlozi
planova rada kao i izvješća o radu područnih ureda.

Članak 27.

U Odjelu za katastar nekretnina obavljaju
se poslovi osiguravanja jedinstvenog postupanja u održavanju katastra
nekretnina, poslovi vezani uz katastar zemljišta i katastar nekretnina za područje
za koje nisu ustrojene ispostave područnog ureda, te poslovi vezani uz gradske
i općinske registre prostornih jedinica za to područje.

Kada
se u Odjelu za katastar nekretnina ustrojavaju unutarnje ustrojstvene jedinice
(odsjeci ili pododsjeci), one se ustrojavaju kao:

-
Odsjek ili pododsjek za geodetske poslove i

-
Odsjek ili pododsjek za katastarske poslove.

Članak
28.

Ispostave
područnih ureda ustrojavaju se kao odsjeci, podod­sjeci ili odjeljci za
katastar nekretnina.

U
ispostavama područnih ureda obavljaju se poslovi vezani uz katastar zemljišta i
katastar nekretnina za područje za koje je ispostava ustrojena, te poslovi
vezani uz gradske i općinske registre prostornih jedinica za to područje.

U
ispostavama koje se ne ustrojavaju kao odsjeci, pododsjeci ili odjeljci,
poslove katastra zemljišta i katastra nekretnina te gradskih odnosno općinskih
registara prostornih jedinica obavljaju samostalni izvršitelji za geodetske i
samostalni izvršitelji za katastarske poslove.

Članak
29.

Kada
se radi učinkovitog i neposrednog obavljanja poslova i zadaća u ispostavama
područnih ureda ustrojavaju unutarnje ustrojstvene jedinice (pododsjeci ili
odjeljci), one se ustrojavaju kao:

-
pododsjek ili odjeljak za geodetske poslove i

-
pododsjek ili odjeljak za katastarske poslove.

Članak
30.

U
odsjeku, pododsjeku ili odjeljku za geodetske poslove obavljaju se poslovi
vezani uz tehničku dokumentaciju državne izmjere i katastra, poslovi održavanja
podataka o stalnim geodetskim točkama, vođenje brige o stanju oznaka državne izmjere
i katastra nekretnina, poslovi vezani uz gradske i općinske registre prostornih
jedinica te poslovi vezani uz pregled i potvrđivanje parcelacijskih i drugih
geodetskih elaborata.

Članak
31.

U
odsjeku, pododsjeku ili odjeljku za katastarske poslove obavljaju se poslovi
vođenja i održavanja katastarskih operata, izrađuju nacrti prvostupanjskih
rješenja o provođenju promjena u katastarskim operatima, vrše upisi u
katastarske operate na temelju isprava, te obavljaju poslovi izdavanja podataka
iz katastra zemljišta i katastra nekretnina.

V. UPRAVLJANJE USTROJSTVENIM JEDINICAMA
DRŽAVNE GEODETSKE UPRAVE

Članak 32.

Radom
Državne uprave upravlja ravnatelj.

Zamjenik
ravnatelja zamjenjuje ravnatelja u slučaju njegova izbivanja i spriječenosti te
obavlja i sve druge poslove koje mu povjeri ravnatelj.

Radom
Kabineta ravnatelja upravlja tajnik Kabineta.

Sektorima
upravljaju pomoćnici ravnatelja.

Radom
područnih ureda upravljaju pročelnici.

Radom
Odjela upravljaju načelnici.

Radom
Odsjeka upravljaju voditelji odsjeka.

Radom
Pododsjeka upravljaju voditelji pododsjeka.

Radom
Odjeljka upravljaju voditelji odjeljka.

Članak
33.

Zamjenik
ravnatelja odgovoran je za svoj rad ravnatelju.

Tajnik
Kabineta ravnatelja odgovoran je za svoj rad ravnatelju.

Pomoćnici
ravnatelja odgovorni su za svoj rad ravnatelju.

Načelnici
odjela u središnjem uredu odgovorni su za svoj rad ravnatelju i nadležnom
pomoćniku ravnatelja.

Voditelji
pododsjeka u središnjem uredu odgovorni su za svoj rad načelniku odjela i nadležnom
pomoćniku ravnatelja.

Pročelnici
područnih ureda odgovorni su za svoj rad ravnatelju i pomoćnicima ravnatelja.

Načelnici
odjela u područnim uredima odgovorni su za svoj rad nadležnom pročelniku i
nadležnom pomoćniku ravnatelja.

Voditelji
odsjeka u područnim uredima odgovorni su za svoj rad pročelniku područnog ureda
i nadležnim načelnicima.

Voditelji
podosjeka odgovorni su za svoj rad pročelniku područnog ureda, nadležnim
načelnicima i nadležnom voditelju odsjeka.

Voditelji
odjeljka odgovorni su za svoj rad pročelniku područnog ureda, nadležnim
načelnicima i nadležnom voditelju odsjeka odnosno pododsjeka.

Članak
34.

Stručno
i savjetodavno tijelo ravnatelja je stručni kolegij.

Sastav
stručnog kolegija, pitanja koja će raspravljati, mjesto i vrijeme održavanja
utvrđuje ravnatelj.

Članak
35.

Stručne
savjete i radne grupe za raspravljanje pojedinih pitanja obavljanja poslova Državne
uprave, utvrđivanje nacrta propisa, davanje mišljenja i prijedloga o značajnim
pitanjima iz djelokruga Državne uprave, osniva ravnatelj.

VI. SLUŽBENICI I NAMJEŠTENICI DRŽAVNE
GEODETSKE UPRAVE

Članak 36.

Poslove i zadatke iz djelokruga Državne
uprave, ovisno o vrsti, složenosti, stučnoj spremi i drugim uvjetima, obavljaju
službenici i namještenici raspoređeni na položaje i radna mjesta.

Okvirni broj državnih službenika i
namještenika potrebnih za obavljanje poslova iz djelokruga Državne uprave
prikazan je u tablici koja je sastavni dio ove Uredbe, a koja se ne objavljuje
u »Narodnim novinama«.

VII. NAČIN PLANIRANJA POSLOVA

Članak 37.

Poslovi državne izmjere i katastra
nekretnina obavljaju se na temelju višegodišnjih i godišnjih programa.

Za pripremu višegodišnjih i godišnjih
programa, kao i za godišnji plan rada Državne uprave, središnji ured i područni
uredi za katastar izrađuju godišnji plan rada.

Godišnji plan rada donosi ravnatelj.

VIII. PRIJELAZNE I ZAVRŠNE ODREDBE

Članak
38.

Pitanja
od značaja za rad Državne uprave koja nisu uređena zakonom, Uredbom o načelima
za unutarnje ustrojstvo tijela državne uprave i ovom Uredbom, uredit će se
Pravilnikom o unutarnjem redu Državne uprave.

Pravilnikom
iz stavka 1. ovog članka utvrdit će se potreban broj državnih službenika i
namještenika s naznakom njihovih temeljnih poslova i zadaća, stručnih uvjeta
potrebnih za njihovo obavljanje, njihove ovlasti i odgovornosti, te druga
pitanja od značaja za rad Državne uprave.

Pravilnik
o unutarnjem redu Državne geodetske uprave donijet će ravnatelj, uz prethodnu
suglasnost ministarstva nadležnog za poslove opće uprave, u roku od 60 dana od
dana stupanja na snagu ove Uredbe.

Članak
39.

Danom
stupanja na snagu ove Uredbe prestaje važiti Uredba o unutarnjem ustrojstvu Državne
geodetske uprave (»Narodne novine«, broj 40/2000).

Članak
40.

Ova
Uredba stupa na snagu danom objave u »Narodnim novinama«.

Klasa:
023-03/01-01/54
Urbroj: 5030115-01-1
Zagreb, 26. srpnja 2001.

Potpredsjednica
**Željka Antunović,** v. r.

Uredba, NN 70/2001-1203